play stopped due to rain
ఆసీస్ చివరి ఛాన్స్‌ని వరుణుడు వదల్లేదా..?
ప్రస్తుతం 2 పాయింట్లతో ఉన్న ఆస్ట్రేలియాకి ఈ మ్యాచ్ రద్దు ద్వారా ఒక పాయింట్ వస్తే.. బంగ్లాదేశ్ (3)తో సమానంగానిలుస్తుంది.
TNN | Updated:
Jun 10, 2017, 07:55PM IST
ఛాంపియన్స్ ట్రోఫీలో వరుణుడు దెబ్బకి దారుణంగా నష్టపోయిన జట్టు ఆస్ట్రేలియా. ఎంతలా అంటే తాజా టోర్నీలో ఆ జట్టు ఇప్పటి వరకు ఆడిన అన్ని మ్యాచ్&zwnj;ల్లోనూ వర్షం కారణంగా ఫలితం తేలలేదు. దీంతో ప్రత్యర్థితో కలిసి పాయింట్లను పంచుకుంటూ వస్తున్న కంగారూలు.. శనివారం ఇంగ్లాండ్&zwnj;తో జరుగుతున్న మ్యాచ్&zwnj;లో గెలిస్తేనే సెమీస్&zwnj;కి చేరుతారు. కానీ.. ఈ చివరి ఛాన్స్&zwnj;ని కూడా వరుణుడు ఆస్ట్రేలియాకి ఇచ్చేలా కనిపించడం లేదు.
ఈ మ్యాచ్&zwnj;లో తొలుత బ్యాటింగ్ చేసిన ఆసీస్ 9 వికెట్ల నష్టానికి 277 పరుగులు చేసింది. అనంతరం ఛేదనకు దిగిన ఇంగ్లాండ్ జట్టు 6 ఓవర్లు ముగిసే సమయానికే 35/3తో కష్టాల్లో పడింది. తొలి రెండు ఓవర్లలోనే ఓపెనర్ జేసన్ రాయ్ (4), అలెక్స్ హేల్స్ (0) వికెట్లను ఆ జట్టు చేజార్చుకోగా.. ఫామ్&zwnj;లో ఉన్న జో రూట్ (15) కూడా తక్కువ స్కోరుకే పెవిలియన్ చేరిపోయాడు. ఈ దశలో వర్షం రావడంతో అంపైర్లు మ్యాచ్&zwnj;ని తాత్కాలికంగా నిలిపివేశారు. ఫలితం ప్రకటించాలంటే.. కనీసం 20 ఓవర్లు పూర్తవ్వాలి. లేదంటే మ్యాచ్&zwnj; రద్దుగానే ప్రకటిస్తారు.